Ligament
Ligamenti – u anatomiji – su fibrozno vezivno tkivo koje međusobno povezuje kosti, a poznati su kao zglobni ligamenti ili zglobna vezišta. fibrozni ligament ili pravi ligament. Ligament se također može odnositi i na: Peritoneumski ligament koji drži peritoneum (oblogu unutrašnje tjelesne duplje) ili ostale membrane; Fetusni ostatak ligamenta: ostaci fetusa cjevaste strukture; Periodontalni ligament : grupa vlakana koji pričvršćuju cement zuba za okolne alveolske kosti. Nauka o ligamenatima je je poznata kao dezmologija (od grč. δεσμός - desmos = traka + -λογία – logia = nauka, znanje, učenje). Ligamenti su slični tetivama i fascijama , jer su svi građeni od vezivnog tkiva. Razlike u njima su u vezama koje čine; ligamenti povezuju jedan kost sa drugom, a tetive povezuju mišiće za kost i fascije mišića ih povezuju sa drugim mišićima. Svi se nalaze u skeletnom sistemu ljudskog tijela. Ligamenti se obično ne mogu prirodno regenerirati. Međutim, postoje i matične ćelije periodontalnih ligamenata koje se nalaze u blizini vilica, koji su uključeni u regeneraciju odraslih parodontalnih ligamenata.